b'\n_START_ARTICLE_\nSa\xc5\xa1a Bleiweis\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1949 na Kmetijsko-gozdarski fakulteti v Zemunu (Srbija) je bil zaposlen na gozdnih upravah po Sloveniji, na ministrstvu za gozdarstvo in na fakultetnem posestvu Silva v Kamni\xc5\xa1ki Bistrici. Ukvarjal se je predvsem z varstvom gozdov in gozdno entomologijo. Leta 1962 je postal predavatelj na katedri za varstvo gozdov in ekologijo prosto\xc5\xbeive\xc4\x8dih \xc5\xbeivali ljubljanske Biotehni\xc5\xa1ke fakultete in jo v letih 1963\xe2\x88\x921983 tudi vodil. Isto\xc4\x8dasno je vodil tudi raziskovalni odsek za to podro\xc4\x8dje na In\xc5\xa1titutu za gozdno in lesno gospodarstvo v Ljubljani. Bil je republi\xc5\xa1ki preglednik zdravstvenega stanja gozdnih drevesnic in sadilnega materiala. Sam ali v soavtorstvu je objavil ve\xc4\x8d strokovnih \xc4\x8dlankov o boleznih in \xc5\xa1kodljivcih na gozdnem drevju in napisal visoko\xc5\xa1olski u\xc4\x8dbenik.'